stanford-oval/wikipedia huggingface dataset:
M/S Finneco I
Finnlinesin 0,5 miljardin euron uudet ekologisemmat alukset 2021-2023

Finneco I on ensimmäinen alus Finnlinesin 0,5 miljardin euron uudisrakennusohjelmasta. Ohjelma turvaa Suomen ulkomaankaupan tavaratoimituksia, huoltovarmuutta ja merenkulkusektorin työllisyyttä, sillä uusien laivojen seurauksena 20 Finnlinesin alusta purjehtii Suomen lipun alla.
Marraskuussa 2021 toimitettavaksi suunniteltu Finneco I on ensimmäinen Finnlinesille rakennettavasta kolmen samanlaisen hybriditekniikkaa käyttävän aluksen sarjasta. Sarjan toinen ja kolmas alus (Finneco II ja III) otetaan käyttöön suunnitelmien mukaan vuonna 2022. Finnlinesin italialainen emoyhtiö, Grimaldi Group -varustamokonserni on tilannut saman sarjan laivoja yhteensä 12 kappaletta, joista ensimmäiset neljä (Eco Valencia, Eco Barcelona, Eco Livorno ja Eco Savona) oli huhtikuun 2021 loppuun mennessä otettu käyttöön varustamon Välimeren liikenteessä.
Finnlinesin uudisrakennusohjelmassa valmistuu kolmen hybridiroro-aluksen  ohella kaksi ekotehokkaaksi luonnehdittua Superstar ropax-alusta (Finnsirius ja Finncanopus) vuonna 2023 Suomen ja Ruotsin väliseen liikenteeseen (Naantali-Långnäs-Kapellskär). Myös ne rakennetaan China Merchants Group -konsernin telakoilla Kiinassa.
Martin S. Jumoad

Martin S. Jumoad (s. 11. marraskuuta 1956) on filippiiniläinen roomalaiskatolinen piispa. Hänet vihittiin papiksi 7. huhtikuuta 1983 ja nimitettiin Isabelan alueprelatuurin johtoon 21. marraskuuta 2001. Piispaksi vihkiminen seurasi 10. tammikuuta 2002. Pääkonsekraattorina toimi Carmelo Dominador Flores Morelos, jota avustivat Antonio Javellana Ledesma ja Angelito R. Lampon.
Mari Laakkonen

Mari Helena Laakkonen (s. 6. toukokuuta 1991 Pudasjärvi) on suomalainen kestävyysjuoksija. Hän edustaa  Pudasjärven Urheilijoita ja häntä valmentaa Raimo Moilanen.
Laakkonen voitti Kalevan kisoissa pronssia vuonna 2015 Porissa 10 000 metrillä ajalla 34.53,74. Aika oli paras pronssitulos sitten vuoden 1998 Kalevan kisojen. Hän sai samalla matkalla pronssia myös Vaasan Kalevan kisoissa 2024.
Vuoden 2015 SM-maastoissa hän sijoittui neljänneksi ja voitti joukkuekilpailussa kultaa..
Henkilökohtaiset ennätykset

| Laji | Aika | Paikka | Päivä |
| --- | --- | --- | --- |
| 5 000 m | 16.41,46 | Kajaani | 9.7.2015 |
| 10 000 m | 34.53,74 | Pori | 2.8.2015 |
Darod

Kartta Somalian klaaneista vuodelta 1977
Darod eli darood on somaliklaani, jonka jäseniä asuu Somaliassa, Somalimaassa, Keniassa ja Etiopiassa (varsinkin Ogadenin alueella). Darood on suurin klaani Somaliassa. Sen alaklaaneja ovat Dhulbahante, Majeerteen, Mareehaan, Ogaaden ja Warsangeli.
Historia

Tarun mukaan Darod-klaanin esi-isä tuli 900-luvulla Arabian niemimaalta Somalian pohjoisosaan ja nai Dir-klaanista vaimon. Nykykäsityksen mukaan tämä ei kuitenkaan pidä paikkaansa, koska arabialaiset nimet ilmestyivät käyttöön vasta 1400-luvulla.
Aiheesta muualla

http://www.hiiran.com
http://www.somaliweyn.com
Corey Cogdell

| Mitalit> Maa:   Yhdysvallat.Naisten ammunta. Olympialaiset  | Mitalit> Maa:   Yhdysvallat.Naisten ammunta. Olympialaiset  | Mitalit> Maa:   Yhdysvallat.Naisten ammunta. Olympialaiset  | Maa:   Yhdysvallat> Naisten ammunta. |
| --- | --- | --- | --- |
|  Pronssia | Peking 2008 | trap |  |
|  Pronssia | Rio de Janeiro 2016 | trap |  |
Cogdell vuonna 2012
Corey Cogdell (s. 2. syyskuuta 1986 Palmer, Alaska) on yhdysvaltalainen haulikkoampuja ja olympiamitalisti.
Cogdell saavutti trapissa olympiapronssia Pekingissä 2008 ja Rio de Janeirossa 2016.
Martin Peder Vangli

Martin Peder Vangli (keskellä) vuonna 1931.
| Mitalit> Maa:  Norja.Miesten maastohiihto.MM-kilpailut  | Mitalit> Maa:  Norja.Miesten maastohiihto.MM-kilpailut  | Mitalit> Maa:  Norja.Miesten maastohiihto.MM-kilpailut  | Maa:  Norja> Miesten maastohiihto. |
| --- | --- | --- | --- |
|  Hopeaa | Oberhof 1931 | 50 km |  |
Martin Peder Vangli (joskus Martin P. Vangsli, 1. helmikuuta 1903 Åmot, Norja – 5. kesäkuuta 1976) oli norjalainen maasto- ja yhdistetyn hiihtäjä.
Vangli kilpaili 1930-luvulla. Hän saavutti hopeaa MM-kilpailuissa vuonna 1931 50 kilometrin matkalla. Vangli palkittiin Holmenkollen-mitalilla vuonna 1937 yhdessä Olaf Hoffsbakkenin ja Birger Ruudin kanssa.
Discworld MUD

Discworld MUD on Terry Pratchettin Kiekkomaailmaan perustuva laaja LPMud, joka pyrkii vaalimaan Pratchettin kirjojen humoristisuutta. MUDin perusti australialainen David Bennett ("Pinkfish") vuonna 1991, ja se avattiin julkisesti seuraavana vuonna.
Pelissä on yleensä paikalla noin 100–200 pelaajaa.
Aiheesta muualla

Virallinen sivu (englanniksi)
Martin Pike

| Mitalit> Maa:   Iso-Britannia.Miesten yleisurheilu.EM-kilpailut  | Mitalit> Maa:   Iso-Britannia.Miesten yleisurheilu.EM-kilpailut  | Mitalit> Maa:   Iso-Britannia.Miesten yleisurheilu.EM-kilpailut  | Maa:   Iso-Britannia> Miesten yleisurheilu. |
| --- | --- | --- | --- |
|  Kultaa | Bryssel 1950 | 4×400 m |  |
Martin William Pike (12. heinäkuuta 1920 Tendring, Britannia – 10. tammikuuta 1997 Taunton, Yhdistynyt kuningaskunta) oli brittiläinen 400 metrillä kilpaillut pikajuoksija ja Euroopan mestari.
Pike voitti 4 × 400 metrin viestissä Euroopan mestaruuden Brysselissä 1950. Hän kilpaili brittien pitkän viestin joukkueessa myös Lontoon kesäolympialaisissa 1948.
Darold Williamson

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Ateena 2004 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 2005 | 4 × 400 m |  |
|  Kultaa | Osaka 2007 | 4 × 400 m |  |
Darold Williamson (s. 19. helmikuuta 1983 San Antonio, Teksas) on yhdysvaltalainen 400 metrin juoksija.
Williamson voitti maansa juniorimestaruuden 400 metrin juoksussa 2002. Samana vuonna hän voitti matkan nuorten maailmanmestaruuden ajalla 45,37. Vuonna 2004 hän sijoittui Yhdysvaltain olympiakarsinnoissa neljänneksi, joten hän ei selvinnyt Ateenan olympialaisiin henkilökohtaiselle matkalle, mutta valittiin Yhdysvaltain viestijoukkueeseen. Viestijoukkue voitti kisoissa olympiakultaa ajalla 2.55,91 Williamsonin juostessa ankkuriosuuden. Helsingin MM-kisoissa 2005 Williamson sijoittui henkilökohtaisella matkalla seitsemänneksi ajalla 45,12 ja oli mukana maailmanmestaruuden voittaneessa viestijoukkueessa. 11. helmikuuta 2006 Williamson oli mukana joukkueessa, joka juoksi 4 x 400 metrin viestijuoksussa uuden sisäratojen maailmanmestaruuden ajalla 3.01,96.
Ennätykset > Ulkoradat

200 metrin juoksu: 20,91 (2001)
300 metrin juoksu: 32,42 (2006)
400 metrin juoksu: 44,27 (2005)
Ennätykset > Sisäradat

400 metrin juoksu: 45,89 (2004)
Discreet

Discreet (entiseltä nimeltään Discreet Logic) on ohjelmistovalmistaja, joka on erikoistunut 3D-grafiikan ja visuaalisten efektien tuottamiseen sekä HD-videon editointiin tarkoitettuihin sovelluksiin. Yhtiön tuoteperheeseen kuuluvat mm. flame, smoke, inferno, combustion, flint ja 3D Studio Max -ohjelmistot.
Discreetin omistaa Autodesk, Inc.
Aiheesta muualla

Discreet
Lyle Mays

| Lyle Mays> Henkilötiedot |
| --- | --- |
Syntynyt: 27. marraskuuta 1953 Wausaukee, Wisconsin, Yhdysvallat
Kuollut: 10. helmikuuta 2020 (66 vuotta)
Ammatti:  muusikko, säveltäjä
Muusikko
Aktiivisena:  1975–2020
Tyylilajit:  jazz, fuusiojazz, nykymusiikki
Soittimet:  kosketinsoitin
Yhtyeet:  Pat Metheny Group
Levy-yhtiöt:  ECM, Geffen, Naxos, Warner Bros.
Aiheesta muualla
www.lylemays.com
  [ Muokkaa Wikidatassa ] [ ohje ]  
Lyle David Mays (27. marraskuuta 1953 – 10. helmikuuta 2020) oli yhdysvaltalainen jazzpianisti ja säveltäjä Wausaukeesta, Wisconsinista. Hänet tunnettiin parhaiten yhtenä fuusiojazzyhtyeen Pat Metheny Groupin jäsenenä. Metheny ja Mays sävelsivät ja sovittivat suurimman osan yhtyeen musiikista, ja yhtyeen kanssa Mays voitti yksitoista Grammy-palkintoa.
Diskografia > Soolojulkaisut

Lyle Mays (Geffen, 1986)
Street Dreams (Geffen, 1988)
Fictionary (Geffen, 1993)
Solo: Improvisations for Expanded Piano (Warner Bros., 2000)
The Ludwigsburg Concert (Naxos, 2016)
Diskografia > Pat Metheny ja Lyle Mays

As Falls Wichita, So Falls Wichita Falls (ECM, 1981)
Diskografia > Pat Metheny

Watercolors (ECM, 1977)
Secret Story (Geffen, 1992)
Aiheesta muualla

Kuvia tai muita tiedostoja aiheesta Lyle Mays Wikimedia Commonsissa
Marco Sturm

| Marco Sturm |
| --- | --- |

Henkilötiedot
Syntynyt: 8. syyskuuta 1978 (ikä 46) Dingolfing, Länsi-Saksa
Kansalaisuus:   Saksa
Jääkiekkoilija
Lempinimi:  Sturmy
Pelipaikka:  laitahyökkääjä
Maila:  vasen
Pituus:  183 cm
Paino:  88 kg
Seura
Seura:  Los Angeles Kings
Sarja:  NHL
Tehtävä:  apuvalmentaja
Pelaajaura
Pääsarjaura:  1997–2014
Aik. seurat:  EV Landshut (DEL) San Jose Sharks (NHL) ERC Ingolstadt (DEL) Boston Bruins (NHL) Los Angeles Kings (NHL)  Washington Capitals (NHL) Vancouver Canucks (NHL) Florida Panthers (NHL) Kölner Haie (DEL)
NHL-varaus:  21. varaus, 1996 San Jose Sharks
Marco Johann Sturm (s. 8. syyskuuta 1978 Dingolfing, Länsi-Saksa) on pelaajauransa lopettanut saksalainen jääkiekkoilija ja Saksan jääkiekkomaajoukkueen päävalmentaja ja general manager. Kaikkia hyökkäyspaikkoja pelaamaan kykenevä Sturm oli San Jose Sharksin ensimmäisen kierroksen varaus vuodelta 1996. Sturm oli peliurallaan erinomainen luistelija ja erinomainen alivoimapelaaja.
Pelaajaura > Seuraura

Sturm oli aikoinaan harvoja saksalaislupauksia ikäluokastaan. Hän aloitti uransa kaudella 1995–1996 EV Landshutin joukkueessa, DEL:ssä, jossa pelasi myös varauksensa jälkeen kauden 1996–1997. Vuodesta 1997 alkaen Sturm pelasi San Jose Sharksissa lähes kahdeksan kautta, kunnes siirtyi kaudella 2005–2006 Wayne Primeaun ja Brad Stuartin kanssa Boston Bruinsiin. Hänet vaihdettiin kyseisellä kaudella NHL:n pistepörssin eli Art Ross Trophyn ja arvokkaimman pelaajan palkinnon eli Hart Trophyn voittaneeseen Joe Thorntoniin. Vuonna 1999 Sturm pelasi NHL:n tähdistöottelussa. Työsulkukauden 2004–2005 hän pelasi DEL:n ERC Ingolstadtissa.
Sturm teki vuonna 2007 Bruinsin kanssa sopimuksen kevääseen 2011 asti, kausipalkkana 3,5 miljoonaa dollaria. Sturmin kausi 2008–2009 jäi lyhyeksi loukkaantumisen takia. Joulukuussa 2010, kesken kauden 2010–2011, hän siirtyi Los Angeles Kingsiin, jota hän edusti kahden kuukauden ajan. Helmikuussa 2011 hän siirtyi Washington Capitalsiin waiver-listan kautta. Sturm edusti loppukauden Capitalsia ja teki heinäkuussa 2011 sopimuksen Vancouver Canucksin kanssa. Tammikuussa 2014 Sturm ilmoitti uransa päättymisestä.
Pelaajaura > Maajoukkueura

Sturm on pelannut kahdet olympialaiset ja neljät maailmanmestaruuskilpailut (yhdet 1. divisioonassa). Sturm pelasi myös kaudet alle 20-vuotiaiden maailmanmestaruuskilpailut ja kahdet alle 18-vuotiaiden Euroopan-mestaruuskilpailut. Vuonna 1996 hän voitti Euroopan-mestaruuskilpailujen pistepörssin ja hänet valittiin tähdistökentälliseen.
Valmennusura

Pelaajauransa jälkeen Sturm on toiminut Los Angeles Kingsin apuvalmentajana. Nykyisin hän valmentaa joukkueen farmiseuraa AHL:ssa, eli Ontario Reigniä. On arvioitu, että Sturm voi edetä päävalmentajaksi NHL:äänkin.
Aiheesta muualla

Kuvia tai muita tiedostoja aiheesta Marco Sturm Wikimedia Commonsissa
Darmstädter Künstlerkolonie Mathildenhöhe

Darmstädter Künstlerkolonie Mathildenhöhe (suom. Darmstadtin taiteilijasiirtokunta Mathildenhöhe) viittaa sekä jugendtyylin taiteilijoiden ryhmään että Darmstadtin Mathildenhöhen rakennuksiin, joissa nämä taiteilijat asuivat ja työskentelivät. Unesco liitti taiteilijasiirtokunnan maailmanperintöluetteloon vuonna 2021.
Galleria

Hochzeitsturm
Ernst-Ludwig-Haus
Mathildenhoehweg
Kleines Haus Glückert
Haus Behrens
Olbrichin talo
Oberhessisches Haus
DA-Arbeiterhaus Metzendorf
Aiheesta muualla

Viralliset sivut (saksaksi ja englanniksi)
Unescon maailmanperintökohteet Saksassa
Aachenin tuomiokirkko
Alppien paalutalot
Augustusburg ja Falkenlust
Bamberg
Bauhaus-kohteet Weimarissa ja Dessaussa
Bayreuthin oopperatalo
Bergpark Wilhelmshöhe
Berliinin modernistiset asuinalueet
Corveyn luostari
Darmstädter Künstlerkolonie Mathildenhöhe
Dessau-Wörlitzin puutarha
Fagus-Werk
Hedeby ja Danevirke
Hildesheimin tuomiokirkko ja Mikaelinkirkko
Karpaattien ja Saksan pyökkimetsät
Kaupungintalo ja Rolandin patsas Bremenin torilla
Keski-Reinin laakson yläosa
Kölnin tuomiokirkko
Le Corbusierin arkkitehtoniset työt
Lorschin luostari
Luther-muistomerkit Eislebenissä ja Wittenbergissä
Lyypekki
Maulbronnin luostari
Messelin kaivoksen fossiilialue
Museumsinsel Berliinissä
Muskaunpuisto (jaettu Puolan kanssa)
Naumburgin katedraali
Quedlinburg
Rammelsbergin kaivokset, Goslar ja Ylä-Harzin vesihuoltojärjestelmä
Regensburg
Reichenaun luostarisaari
Roomalaiset monumentit, tuomiokirkko ja Liebfrauen-kirkko Trierissä
Rooman rajalinjat (jaettu Yhdistyneen kuningaskunnan kanssa)
Sanssouci, Neues Palais, Charlottenburgin linna
Speicherstadt ja Kontorhausviertel Hampurissa
Speyerin tuomiokirkko
Stralsund ja Wismar
Vattimeri (jaettu Alankomaiden ja Tanskan kanssa)
Völklingenin rautaruukki
Wartburgin linna
Weimar
Wiesin pyhiinvaelluskirkko
Würzburgin linna
Zollvereinin hiilikaivokset Essenissä
Discursus politicus de prudentia

Discursus politicus de prudentia (suom. Valtio-opillinen väitöskirja järkevyydestä) on Turun akatemian professorin Mikael Wexioniuksen laatima valtio-opin väitöskirja vuodelta 1641. Se on Suomen ensimmäinen väitöskirja ja ensimmäinen Suomessa painettu kirja. Teoksen nimi on kokonaisuudessaan Discursus politicus de prudentia: tum legislatoriâ tum politicâ seu civili, Deo ter opt. maximo benign annuente.
Väitöstilaisuus pidettiin Turun akatemiassa 18. joulukuuta 1641, vuosi akatemian perustamisen jälkeen. Väitöskirjaa puolusti ylioppilas Enevaldus Pontanus (myöh. Svenonius), mutta ajan tavan mukaan sen oli kirjoittanut väitöstyötä ohjannut professori Wexionius, jonka nimissä se myös julkaistiin. Wexionius ja Pontanus olivat molemmat saapuneet Turkuun Ruotsin Växjöstä. Kirjanpainajamestari Peder Wald perusti akatemian väitöskirjojen painattamista varten Turkuun Suomen ensimmäisen kirjapainon, ja painatti Discursus politicus de prudentian tiettävästi ensimmäisenä painotuotteenaan vuonna 1642.
Discursus politicus de prudentia käsittelee valtioviisautta ja se liittyy Wexioniuksen hyveitä käsitteleviin moraalifilosofisiin tutkimuksiin. Teoksen mukaan valtioviisaus (prudentia) on viisautta ja varovaisuutta, joka pyrkii toimimaan hyveellisesti valtion ja kansan parhaaksi. Teoksessa suositellaan lainsäädännön ohjenuoriksi oikeudenmukaisuutta, hyödyllisyyttä, toteuttamiskelpoisuutta, yhdenmukaisuutta jumalallisen ja luonnollisen oikeuden kanssa sekä selkeyttä ja lyhyyttä.
Bibliofiilien seura julkaisi teoksesta vuonna 1983 näköispainoksen, johon sisältyy Iiro Kajannon tekemä suomennos nimellä Valtio-opillinen väitöskirja järkevyydestä.
Aiheesta muualla

Teos vapaasti luettavissa Ethesis.fi.  2006. Helsingin yliopisto. Arkistoitu 13.12.2007. Viitattu 14.11.2022. (latinaksi)
Martin Ryle

| Martin Ryle> Henkilötiedot |
| --- | --- |
Syntynyt: 27. syyskuuta 1918 Brighton, Iso-Britannia
Kuollut: 14. lokakuuta 1984 (66 vuotta) Cambridge, Iso-Britannia
Kansalaisuus:   Brittiläinen
Koulutus ja ura
Tutkinnot:  Oxfordin yliopisto
Väitöstyön ohjaaja:  J. A. Ratcliffe
Instituutti:  MRAO
Tutkimusalue:  Fysiikka
Palkinnot:   Nobelin fysiikanpalkinto (1974)
Martin Ryle (27. syyskuuta 1918 – 14. lokakuuta 1984) oli brittiläinen radioastronomi, joka kehitti aivan uudenlaisia radioteleskooppijärjestelmiä. Hän oli ensimmäinen tähtitieteilijä joka palkittiin Nobelin fysiikanpalkinnolla. Tämä tapahtui vuonna 1974 yhdessä Antony Hewishin kanssa.
Ryle valmistyi Oxfordin yliopistosta vuonna 1939 pääaineenaan fysiikka. Toisen maailmansodan aikana hän osallistui tutkan kehitystyöhön. Sodan jälkeen hän sai viran Cavendishin laboratoriosta, Cambridgestä, missä hänen ryhmänsä tutki Aurinkoa radioaaltojen lähteenä. Ryle osallistui monien mittalaitteiden kehittämiseen, ja oli keskeinen hahmo SAR-tutkan ja tähtitieteellisen interferometrian kehittämisessä.
Ryler oli Britannian kuninkaallinen tähtitieteilijä (Astronomer Royal) vuosina 1972–1982.
Darren Randolph

Darren Randolph Birmingham Cityn harjoituksissa vuonna 2013.
Darren Randolph (s. 12. toukokuuta 1987) on irlantilainen jalkapallomaalivahti. Hän syntyi Dublinissa ja on edustanut muun muassa skotlantilaisseura Motherwelliä sekä Englannissa Birmingham Cityä, West Ham Unitedia ja Middlesbrough'ta. Hän on pelannut kauden 2022–2023 loppuun mennessä Skotlannin Valioliigassa 111 ottelua, Englannin Valioliigassa 34 ottelua ja Englannin mestaruussarjassa 199 ottelua.
Randolph pelasi ensimmäisen A-maaottelunsa Irlannin maajoukkueessa 11. syyskuuta 2012. Sitä ennen hän oli kuulunut maan alle 21-vuotiaiden maajoukkueeseen. Hän pelasi EM-kilpailuissa 2016 täydet minuutit joukkueensa kaikissa neljässä ottelussa. Hän on pelannut 50 A-maaottelua, joista viimeisen marraskuussa 2020.
Mari Laaksonen

| Mari Laaksonen> Henkilötiedot |
| --- | --- |
Syntynyt: 1986 Orivesi
Kansalaisuus:  Suomi
Ammatti:  runoilija
Kirjailija
Esikoisteos:  Galleria Noesis (ntamo, 2013)
Palkinnot
 Kunniamaininta J. H. Erkon kirjoituskilpailussa 2013. Lavarunouden Suomen mestari 2013. 
Aiheesta muualla
Löydä lisää kirjailijoitaKirjallisuuden teemasivulta
Mari Laaksonen (s. 1986) on suomalainen runoilija.
Mari Laaksonen on julkaissut kaksi kokoelmaa ntamo-kustantamon kautta. Esikoisteos oli nimeltään Galleria Noesis. Laaksosen kolmas kokoelma on Poesian keväällä 2022 julkaisema Degne.
Mari Laaksonen on syntynyt 1988 Orivedellä. Hän on opiskellut matematiikkaa ja filosofiaa ja tehnyt pro gradu -työn performativiisuudesta Jacques Derridan filosofiassa 2014. Kirjoittamista hän on opiskellut Oriveden Opiston Kirjoittajalukiossa 2002-2005 ja Tampereen Viita-Akatemiassa 2009-2011. Hänen runojaan on julkaistu kirjallisuuslehti Särössä ja Jyväskylän kirjallisuuden ainejärjestölehdessä Naagassa. Hän sai kunniamaininnan J. H. Erkon kirjoituskilpailussa 2013 ja on vuoden 2013 Lavarunouden Suomen mestari.
Teokset

Galleria Noesis.  ntamo, 2013.  ISBN 978-952-215-422-4.
elämännielemä.  ntamo, 2016.  ISBN 978-952-215-630-3.
Degne.  Poesia, 2022.  ISBN 978-952-305-192-8.
Aiheesta muualla

Mari Laaksonen ntamon sivulla
Mari Laaksonen Poesian sivulla
Discovery Networks Finland

Discovery Networks Finlandin logo.
Discovery Networks Finland (vuosina 2013–2015 SBS Discovery Television) on suomalainen televisioyhtiö, jonka omistaa yhdysvaltalainen Warner Bros. Discovery. Yhtiö perustettiin 9. huhtikuuta 2013 Discovery Communicationsin ostettua SBS Nordicin toiminnot saksalaiselta ProSiebenSat.1 Medialta. Uuteen yhtiöön siirrettiin SBS Nordicin toimintojen lisäksi myös Discoveryn pohjoismaiset toiminnot.
Suomessa yhtiön kanaviin kuuluvat maksuttomat TV5, Kutonen, Frii ja TLC sekä maksu-tv-kanavat Discovery Channel, Animal Planet, Discovery Science, Discovery World ja Investigation Discovery sekä urheilukanavat Eurosport 1 ja Eurosport 2.
Syyskuussa 2018 Discovery avasi pohjoismaissa erittäin suositun suoratoistopalvelu Dplayn myös Suomeen. Tammikuussa 2021 Dplayn nimi muuttui Discovery+:ksi. Discoveryn toinen Suomessa toimiva suoratoistopalvelu on urheiluun keskittynyt Eurosport Player.
Discovery Networks Finland omistaa olympialaisten televisio-oikeudet Suomessa vuosina 2018–2024. Se on alilisensioinut osan oikeuksista Ylelle.
Discovery Networks Finlandilla on noin 40 työntekijää Suomessa, ja se on osa globaalia mediayhtiö Discovery Networks Internationalia (DNI). DNI toimii yli 200 maassa.
Aiheesta muualla

Viralliset kotisivut
Darren Langdon

| Darren Langdon> Henkilötiedot |
| --- | --- |
Syntynyt: 8. tammikuuta 1971 (ikä 53) Deer Lake, Newfoundland
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  93 kg
Pelaajaura
Pääsarjaura:  1994–2006
Seurat:  New York Rangers Carolina Hurricanes Vancouver Canucks Montreal Canadiens New Jersey Devils
NHL-varaus:  ei varattu
Darren Langdon (s. 8. tammikuuta 1971 Deer Lake, Newfoundland) on uransa päättänyt kanadalainen jääkiekkoilija. Hän pelasi urallaan 521 NHL-ottelua lähinnä niinkutsutun poliisin roolissa. Pelaamissaan otteluissa Langdon teki 16 maalia ja 39 pistettä. Jäähyjä hänelle tuomittiin 1251 minuuttia.
Langdon solmi vapaana agenttina sopimuksen New York Rangersin organisaatioon kaudelle 1992–1993. Kolme ensimmäistä kauttaan hän vietti pääosin AHL:ssa debytoiden NHL-jäillä vasta kaudella 1994–1995. Langdon pelasi Rangersissa aina kevääseen 2000 asti. Etenkin kausilla 1995–1998 Langdon pelasi 60–70 ottelua kaudessa ja oli joukkueensa pääasiallinen kovanaama. Kahdella viimeisellä kaudellaan Rangersissa pelejä kertyi yhteensäkin vain 65 ottelua.
Rangers myi elokuussa 2000 Langdonin Carolina Hurricanesiin yhdessä Rob DiMaion kanssa vastineeksi Sandy McCarthysta ja ehdollisesta varausvuorosta vuodelle 2001. Carolinassa Langdon pelasi alun kolmatta kautta eli 121 ottelua. Hurricanes myi Langdonin yhdessä Marek Malikin kanssa Vancouver Canucksille saaden vastineeksi Jan Hlavacin ja Harold Drukenin. Vancouverissa Langdon viihtyi vain kauden 2002–2003 loppuun pelaten 45 ottelua joissa sai yhden syöttöpisteen ja 143 jäähyminuuttia. Montreal Canadiens poimi Langdonin ilmaiseksi waiver-listalta lokakuussa 2003. Montrealissa Langdon pelasi vain yhden kauden. Kaudella 2004–2005 NHL:ssa oli työsulku, jonka aikana Langdon ei pelannut missään. Seuraavalle kaudelle hän solmi vapaana agenttina sopimuksen New Jersey Devilsiin, jossa hän pelasi 14 ottelua marginaalisessa roolissa ja päätti sitten uransa.
Kahden vuoden pelaamattomuuden jälkeen Langdon teki paluun kaukaloon kotikaupunkinsa Deer Lake Red Wings -joukkueessa. Joukkue pelasi WCSHL-liigassa. Kolmen kauden jälkeen Langdon vaihtoi pelaamaan NLSHL-liigaan Corner Brook Royalsin joukkueeseen palaten sieltä vuoden kuluttua takaisin Deer Lakeen. Langdon lopetti uudelleen pelaajauransa kauden 2013–2014 päätteeksi ja toimi sen jälkeen kaksi kautta Corner Brook Royalsin päävalmentajana NLSHL-liigassa. Kaudella 2019−2020 Langdon toimi Deer Lake Red Wingsin päävalmentajana WCSHL-liigassa.
Chris Welch

Chris Welch (s. 1941 tai 1942) on brittiläinen musiikkitoimittaja. Hän aloitti toimittajanuransa The Kentish Timesissa vuonna 1960 ja ryhtyi vuonna 1964 musiikkitoimittajaksi Melody Maker -lehdessä. Hän on kirjoittanut myös Metal Hammer- ja Kerrang!-lehtiin.
Welch on kirjoittanut useita musiikkiaiheisia tietokirjoja ja elämäkertoja kohteinaan muun muassa Tina Turner, John Bonham, Peter Grant, Genesis, Pink Floyd ja Yes.
Darren Morgan

| Darren Morgan |
| --- | --- |

Henkilötiedot
Koko nimi:  Darren Morgan
Syntynyt: 3. toukokuuta 1966 (ikä 58) Newport, Wales
Kansalaisuus:   Wales
Snookerpelaaja
Lempinimi:  Welsh Wizard, Welsh Teeth
Ammattilaisena:  1988–2007
Korkein ranking:  8 (1994–1996)
Palkintorahat:  £1 051 097
Korkein breikki:  145 (UK Championship)
Sadan breikit:  111
Turnausvoitot
Ranking-turnaukset:  0
Rankingittomat turnaukset:  7
Darren Morgan (s. 3. toukokuuta 1966 Newport, Wales, Yhdistynyt kuningaskunta) on walesilainen entinen snooker-ammattilainen, joka pelaa nykyisin amatöörinä.
Morgan on saavuttanut kaksi finaalipaikkaa ranking-turnauksissa, Welsh Openissa 1992 ja Asian Openissa 1993.